《和云心除夕韵》
宋代·胡仲弓

岁除明日是，心事落梅边。
节物催双鬓，情怀欠少年。
桃符依帖写，竹爆应声圆。
椒颂无人献，酴酥亦自煎。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。